RO
L 273/20
Jurnalul Oficial al Uniunii Europene
21.10.2022
DECIZII DECIZIA (UE) 2022/1994 A CONSILIULUI din 17 octombrie 2022 privind poziția care urmează să fie adoptată în numele Uniunii Europene în cadrul Subcomitetului pentru indicații geografice instituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește adoptarea regulamentului său de procedură
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9), având în vedere propunerea Comisiei Europene, întrucât: (1)
Acordul de parteneriat cuprinzător și consolidat între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (1) (denumit în continuare „acordul”) a fost încheiat de Uniune prin Decizia (UE) 2018/104 a Consiliului (2), este aplicat cu titlu provizoriu de la 1 iunie 2018 și a intrat în vigoare la 1 martie 2021.
(2)
În conformitate cu articolul 240 alineatul (2) din acord, Subcomitetul pentru indicații geografice (denumit în continuare „subcomitetul”) își stabilește propriul regulament de procedură.
(3)
Este oportun să se stabilească poziția care urmează să fie adoptată în numele Uniunii în cadrul subcomitetului în ceea ce privește regulamentul său de procedură, deoarece regulamentul respectiv va avea caracter obligatoriu pentru Uniune.
(4)
Pentru a asigura aplicarea efectivă a acordului, ar trebui să fie adoptat regulamentul de procedură al subcomitetului.
(5)
Prin urmare, poziția Uniunii în cadrul subcomitetului ar trebui să se bazeze pe proiectul de decizie a subcomitetului respectiv atașat la prezenta decizie,
ADOPTĂ PREZENTA DECIZIE:
Articolul 1 Poziția care urmează să fie adoptată în numele Uniunii în cadrul Subcomitetului pentru indicații geografice în ceea ce privește adoptarea regulamentului său de procedură se bazează pe proiectul de decizie a subcomitetului respectiv atașat la prezenta decizie.
Articolul 2 Prezenta decizie intră în vigoare la data adoptării.
(1) JO L 23, 26.1.2018, p. 4.
(2) Decizia (UE) 2018/104 a Consiliului din 20 noiembrie 2017 privind semnarea, în numele Uniunii, și aplicarea cu titlu provizoriu a Acordului de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (JO L 23, 26.1.2018, p. 1).